
DR.30.10.2017                                                        7                   

 
mengatasi masalah ini. Maklumat yang saya bagi sebentar tadi 0.002 peratus ini, kita hendak 
kosong, sifar, tidak mahu isu gengsterisme sama sekali dalam kawasan sekolah. Akan tetapi 
kebanyakan isu-isu gengsterisme ini berlaku di luar kawasan sekolah dan apabila rakyat 
melihat keadaan itu, mereka pun tidak apa, bukan anak saya, peduli apa. Tidak boleh macam 
itu. Laporan harus dibuat, harus di maklum kepada pihak-pihak berkenaan dan bersama-
sama kita boleh mengatasi masalah seperti mana yang saya kata tadi. Dia mula daripada isu 
buli.  

 Kita di Kementerian Pendidikan Malaysia telah pun mencetak buku ini... 
[Menunjukkan sebuah buku] Dan diedarkan kepada semua sekolah di seluruh Malaysia dan 
mereka mengamalkan segala pemantauan. Saya ucapkan terima kasih sekali lagi kepada 
Yang Berhormat kerana sudi membangkitkan isu ini dan kita di Kementerian Pendidikan 
Malaysia terbuka, kita sedia mendengar cadangan-cadangan yang mana kita boleh 
mengurangkan lagi sampai kosong peratus isu gengsterisme di sekolah. Terima kasih Tuan 
Yang di-Pertua.   

 Dr. Mansor bin Haji Abd. Rahman [Sik]:  Terima kasih Tuan Yang di-Pertua.  Pada 
pendapat saya pelajar yang terlibat dalam kes buli perlu dikenakan hukuman keras supaya 
kejadian tersebut tidak berulang. Hukuman yang dikenakan sekarang tidak dapat 
membendung kejadian buli di sekolah daripada terus berlaku. Yang Berhormat Menteri, 
apakah langkah-langkah yang tegas yang diambil oleh kementerian untuk mencegah kes buli 
di sekolah? Dan adakah hukuman setakat buang sekolah cukup untuk kes buli? Adakah 
terdapat kes-kes berkaitan gengsterisme yang disembunyikan oleh pihak sekolah bagi 
reputasi. Terima kasih.   

 Datuk P. Kamalanathan A/L P. Panchanathan: Terima kasih Tuan Yang di-Pertua. 
Terima kasih Yang Berhormat Sik. Bab sekolah  menyembunyikan fakta ini tidak boleh 
berlaku dan Kementerian Pendidikan Malaysia akan mengambil tindakan terhadap 
pengurusan sekolah sekiranya didapati pihak pengurusan sekolah menyembunyikan kes-kes 
gengsterisme ini. Kalau ada lagi dengan kenyataan ini saya harap pengurusan sekolah akan 
dapat membuat laporan sekiranya ada isu-isu gengsterisme kerana apabila kita mendapat 
tahu sekiranya sekolah menyembunyikan perkara ini, maka tindakan akan diambil terhadap 
pengurusan sekolah.  

 Sebab apa yang kita buat terhadap mereka yang terlibat dalam isu-isu gengsterisme 
dan buli. Tuan Yang di-Pertua, kita ada standard operating procedure yang mana akan 
memberi amaran bertulis, kita akan beri pelajar itu kaunseling dan sebagainya. Akan tetapi 
sekiranya sampai tahap yang terakhir, yang mana kita tidak mahu melakukannya lah, ialah 
pembuangan sekolah. Ya, kita ada buang sekolah pelajar-pelajar ini yang bermasalah. Pada 
tahun ini saja, 442 pelajar dibuang sekolah tetapi itu bukan hasrat kita sebenarnya. Kita 
hendak memberi pendidikan kepada semua rakyat Malaysia, education for all.  

Dalam masa kita membuang anak itu daripada sekolah, kita juga masih mewujudkan 
peluang kerana dalam surat pembuangan sekolah itu kita nyatakan rayuan masih boleh diberi 
kepada kita dalam masa tempoh 30 hari, kerana kita hendak beri pengajaran kepada anak 
murid ini supaya jangan terlibat diri dalam isu-isu gengsterisme ataupun buli. Bukan kita 
hendak menghancurkan masa depan anak itu, bukan hasrat Kementerian Pendidikan untuk 
menghancurkan masa depan anak, sesiapa pun,  tetapi kita hendak beri dia peluang kedua.  

 Malah, pelajar-pelajar yang bermasalah, walaupun dibuang sekolah dalam masa 
tempoh 30 hari boleh membuat rayuan kepada PPD ataupun Kementerian Pendidikan 
Malaysia untuk mencari kaedah yang lain bagaimana anak ini boleh sambung belajar. Terima 
kasih Tuan Yang di-Pertua, terima kasih Yang Berhormat Sik. 

 

3. Datuk William @ Nyallau Anak Badak [Lubok Antu] minta Menteri Dalam Negeri 
menyatakan, adakah kerajaan akan mengkaji semula program membanteras jenayah buang 
daerah yang nampaknya tidak berkesan sama sekali memberi pengajaran kepada para 
penjenayah yang terlibat. 

 

 Timbalan Menteri Dalam Negeri [Datuk Nur Jazlan bin Mohamed]: Terima kasih 
Tuan Yang di-Pertua. Undang-undang berbentuk pencegahan seperti Akta Pencegahan 
Jenayah 1959 (POCA), Akta Pencegahan Keganasan 2015 (POTA) dan Akta Dadah 
Berbahaya (Langkah-langkah Pencegahan Khas) 1985 telah digubal di bawah Perkara 149, 



mengatasi masalah ini. Maklumat yang saya bagi sebentar tadi 0.002 peratus ini, kita hendak kosong, sifar, tidak mahu isu gengsterisme sama sekali dalam kawasan sekolah. Akan tetapi kebanyakan isu-isu gengsterisme ini berlaku di luar kawasan sekolah dan apabila rakyat melihat keadaan itu, mereka pun tidak apa, bukan anak saya, peduli apa. Tidak boleh macam itu. Laporan harus dibuat, harus di maklum kepada pihak-pihak berkenaan dan bersama- sama kita boleh mengatasi masalah seperti mana yang saya kata tadi. Dia mula daripada isu buli. Kita di Kementerian Pendidikan Malaysia telah pun mencetak buku ini... [Menunjukkan sebuah buku] Dan diedarkan kepada semua sekolah di seluruh Malaysia dan mereka mengamalkan segala pemantauan. Saya ucapkan terima kasih sekali lagi kepada Yang Berhormat kerana sudi membangkitkan isu ini dan kita di Kementerian Pendidikan Malaysia terbuka, kita sedia mendengar cadangan-cadangan yang mana kita boleh mengurangkan lagi sampai kosong peratus isu gengsterisme di sekolah. Terima kasih Tuan Yang di-Pertua. Dr. Mansor bin Haji Abd. Rahman [Sik]: Terima kasih Tuan Yang di-Pertua. Pada pendapat saya pelajar yang terlibat dalam kes buli perlu dikenakan hukuman keras supaya kejadian tersebut tidak berulang. Hukuman yang dikenakan sekarang tidak dapat membendung kejadian buli di sekolah daripada terus berlaku. Yang Berhormat Menteri, apakah langkah-langkah yang tegas yang diambil oleh kementerian untuk mencegah kes buli di sekolah? Dan adakah hukuman setakat buang sekolah cukup untuk kes buli? Adakah terdapat kes-kes berkaitan gengsterisme yang disembunyikan oleh pihak sekolah bagi reputasi. Terima kasih. Datuk P. Kamalanathan A/L P. Panchanathan: Terima kasih Tuan Yang di-Pertua. Terima kasih Yang Berhormat Sik. Bab sekolah menyembunyikan fakta ini tidak boleh berlaku dan Kementerian Pendidikan Malaysia akan mengambil tindakan terhadap pengurusan sekolah sekiranya didapati pihak pengurusan sekolah menyembunyikan kes-kes gengsterisme ini. Kalau ada lagi dengan kenyataan ini saya harap pengurusan sekolah akan dapat membuat laporan sekiranya ada isu-isu gengsterisme kerana apabila kita mendapat tahu sekiranya sekolah menyembunyikan perkara ini, maka tindakan akan diambil terhadap pengurusan sekolah. Sebab apa yang kita buat terhadap mereka yang terlibat dalam isu-isu gengsterisme dan buli. Tuan Yang di-Pertua, kita ada standard operating procedure yang mana akan memberi amaran bertulis, kita akan beri pelajar itu kaunseling dan sebagainya. Akan tetapi sekiranya sampai tahap yang terakhir, yang mana kita tidak mahu melakukannya lah, ialah pembuangan sekolah. Ya, kita ada buang sekolah pelajar-pelajar ini yang bermasalah. Pada tahun ini saja, 442 pelajar dibuang sekolah tetapi itu bukan hasrat kita sebenarnya. Kita hendak memberi pendidikan kepada semua rakyat Malaysia, education for all. Dalam masa kita membuang anak itu daripada sekolah, kita juga masih mewujudkan peluang kerana dalam surat pembuangan sekolah itu kita nyatakan rayuan masih boleh diberi kepada kita dalam masa tempoh 30 hari, kerana kita hendak beri pengajaran kepada anak murid ini supaya jangan terlibat diri dalam isu-isu gengsterisme ataupun buli. Bukan kita hendak menghancurkan masa depan anak itu, bukan hasrat Kementerian Pendidikan untuk menghancurkan masa depan anak, sesiapa pun, tetapi kita hendak beri dia peluang kedua. Malah, pelajar-pelajar yang bermasalah, walaupun dibuang sekolah dalam masa tempoh 30 hari boleh membuat rayuan kepada PPD ataupun Kementerian Pendidikan Malaysia untuk mencari kaedah yang lain bagaimana anak ini boleh sambung belajar. Terima kasih Tuan Yang di-Pertua, terima kasih Yang Berhormat Sik. 3. Datuk William @ Nyallau Anak Badak [Lubok Antu] minta Menteri Dalam Negeri menyatakan, adakah kerajaan akan mengkaji semula program membanteras jenayah buang daerah yang nampaknya tidak berkesan sama sekali memberi pengajaran kepada para penjenayah yang terlibat. Timbalan Menteri Dalam Negeri [Datuk Nur Jazlan bin Mohamed]: Terima kasih Tuan Yang di-Pertua. Undang-undang berbentuk pencegahan seperti Akta Pencegahan Jenayah 1959 (POCA), Akta Pencegahan Keganasan 2015 (POTA) dan Akta Dadah Berbahaya (Langkah-langkah Pencegahan Khas) 1985 telah digubal di bawah Perkara 149,